ইটার্নালস হলো একই নামের মার্ভেল কমিক্সভিত্তিক ২০২১ সালের মার্কিন সুপারহিরো চলচ্চিত্র। মার্ভেল স্টুডিওজদ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা বণ্টিত চলচ্চিত্রটি মার্ভেল সিনেম্যাটিক ইউনিভার্স (এমসিইউ)-এর ২৬তম চলচ্চিত্র হিসেবে মুক্তি পেতে চলেছে। চলচ্চিত্রটি পরিচালনা করেন ক্লো ঝাও, যিনি প্যাট্রিক বুরলে, রায়ান ফিরপো এবং কাজ ফিরপোর সাথে চিত্রনাট্য রচনা করেছেন। এতে জেমাইমা চ্যান, রিচার্ড ম্যাডেন, কুমাইল নানজিয়ানি, লিয়া ম্যাকহুগ, ব্রায়ান টাইরি হেনরি, লরেন রিডলফ, ব্যারি কিওগান, ডন লি, হরিশ প্যাটেল, কিট হ্যারিংটন, সালমা হায়েক এবং অ্যাঞ্জেলিনা জোলিসহ একটি সমন্বিত কলাকুশলীর দল (এনসেম্বল কাস্ট) অভিনয় করেছেন। চলচ্চিত্রে ইটার্নালস একটি অমর এলিয়েন জাতি, যারা হাজার হাজার বছর পরে লুকিয়ে থাকলেও অবশেষে বেরিয়ে আসে পৃথিবীকে বিপথগামী ডেভিয়েন্টদের হাত থেকে রক্ষা করার জন্য।  এপ্রিল ২০১৮তে মার্ভেল স্টুডিওর প্রেসিডেন্ট কেভিন ঘোষণা করেন যে ইটার্নালস অবলম্বনে একটি চলচ্চিত্রের কাজ শুরু করেছে, রায়ান এবং কাজ ফিরপো মে মাসে চিত্রনাট্য লেখার ভার পায়। ঝাও সেপ্টেম্বরের শেষের দিকে চলচ্চিত্রটি পরিচালনা করার জন্য প্রস্তুত ছিলেন। তাকে পূর্ববর্তী মার্ভেল স্টুডিওর চলচ্চিত্রের চেয়ে বৈচিত্র্যময় স্থানে চিত্রগ্রহণের জন্য এবং চলচ্চিত্রটি নির্মাণের সময় তার নিজস্ব শৈলী ব্যবহার করার স্বাধীনতা দেওয়া হয়। ঝাও চিত্রনাট্যটি পুনরায় ঝালাই করেন, যেখানে বার্লেও অবদান রাখেন বলে পরে জানান। ২০১৯-এর মার্চ মাসে একটি বৈচিত্র্যময় অভিনয়শিল্পীতের দল নিয়ে ইটার্নালসের চিত্রায়ন শুরু হয়। এ চলচ্চিত্রে একটি সমকামী সুপারহিরো অন্তর্ভুক্ত রয়েছে। প্রধান দৃশ্যগ্রহণের কাজ জুলাই ২০১৯ থেকে ফেব্রুয়ারি ২০২০ পর্যন্ত চলে। পাইনউড স্টুডিওর পাশাপাশি লন্ডন এবং অক্সফোর্ড, ইংল্যান্ড এবং ক্যানারি দ্বীপপুঞ্জে দৃশ্যায়ন হয়।  এমসিইউ-এর চতুর্থ পর্যায়ের অংশ হিসেবে ৫ নভেম্বর, ২০২১ তারিখে পায়।   প্রেক্ষাপট  অ্যাভেঞ্জার্স: এন্ডগেম (২০১৯)-এর মাধ্যমে অর্ধেক জনসংখ্যার প্রত্যাবর্তনের পর "উত্থান" ঘটে, ইটার্নালসদের ― স্বর্গীয়দের দ্বারা সৃষ্ট একটি অমর জাতি যারা গোপনে ৭,০০০ বছরেরও বেশি সময় ধরে পৃথিবীতে বাস করেছে। মানবতাকে তাদের দুষ্ট সমকক্ষ ডেভিয়েন্টদের হাত থেকে রক্ষা করার জন্য পুনরায় জাগ্রত হয়।   অভিনয়ে  থাম্ব|upright=1.75|২০১৯-এর স্যান ডিয়েগো কমিক-কনে ইটার্নালস চলচ্চিত্রের অভিনয়শিল্পীরা। বাম থেকে ডানে: ম্যাডেন, নানজিয়ানি, রিডলফ, হেনরি, হায়েক, ম্যাকহিউগ, লি, এবং জোলি।   সার্সির চরিত্রে জেমা চ্যান: মানুষ এবং পৃথিবীর সাথে একটি দৃঢ বন্ধনে আবদ্দ সহানুভূতিশীল এটার্নাল, যিনি জড় পদার্থকে প্রভাবিত করতে পারেন। সার্সি শত শত বছর ধরে ইকারিসের প্রেমে পড়েছে এবং স্প্রাইটের সাথে তার একটি শক্তিশালী সংযোগ রয়েছে। ডেন হুইটম্যানের সাথে প্রেম করার সময় তিনি পৃথিবীর জাদুঘরের কিউরেটরের পরিচয় গ্রহণ করেন। প্রযোজক কেভিন ফাইগি সার্সুজে এ চলচ্চিত্রের প্রধান চরিত্র হিসেবে বর্ণনা করেন। পরিচালক ক্লো ঝাও বলেন যে তিনি এবং চ্যান "একটি সূক্ষ্ম নারী সুপারহিরো তৈরি করতে আগ্রহী যা এই ঘরানার মধ্যে খুব কমই দেখা যায়"। ঝাও আরও বলেন যে চ্যান চরিত্রটিতে "মৃদুতা, সহানুভূতি এবং দুর্বলতার একটি সুন্দর অনুভূতি" এনেছেন যা "দর্শকদের বীরত্বপূর্ণ হওয়ার অর্থ পুনর্বিবেচনা করার জন্য আমন্ত্রণ জানাবে"। চ্যান সার্সিকে "সুনিয়ন্ত্রিত" [এবং] কিছুটা মুক্ত ধাঁচের" বলে ব্যাখ্যা করেন। চ্যান এর আগে এমসিইউ চলচ্চিত্র ক্যাপ্টেন মার্ভেল (২০১৯) এ মিন-এরভা চরিত্রটি চিত্রিত করেছিলেন।  ইকারিসের চরিত্রে রিচার্ড ম্যাডেন: সবচেয়ে শক্তিশালী ইটার্নালসের মধ্যে একজন যিনি তার চোখ থেকে মহাজাগতিক শক্তির বিম ছুঁড়তে পারেন এবং উড়তে পারেন। ইকারিস এবং সার্সির সম্পর্কের সাথে কথা বলতে গিয়ে ম্যাডেন বলেন যে তাদের "রোম্যান্সের একটি গভীর স্তর" রয়েছে, এবং "বিশ্বের সাথে বন্ধনে আবদ্ধ দুজনের পরস্পরবিরোধী দিক" চিত্রিত হয়েছে; কারণ সার্সির মানুষের প্রতি গভীর সহানুভূতি রয়েছে আর ইকারিস ইটার্নালসদের দীর্ঘ আয়ুর মাধ্যমে আরও বিচ্ছিন্ন। ম্যাডেন ইকারিসকে এমনভাবে চিত্রিত করার জন্য কাজ করেছেন যাতে তিনি "সবকিছুর উপর বিরক্ত" এমন চরিত্র হিসেবে চিত্রিত না হন।  কিঙ্গো চরিত্রে কুমাইল নানজিয়ানি: একজন এটার্নাল যিনি তার হাত থেকে মহাজাগতিক শক্তির ছুঁড়তে পারেন। খ্যাতির প্রতি মুগ্ধ কিঙ্গো পৃথিবীতে মিশে যাওয়ার জন্য একটি জনপ্রিয় বলিউড চলচ্চিত্র তারকা হয়ে ওঠেন। নানজিয়ানি চেয়েছিলেন যেন তার অভিনয় ডাই হার্ড চলচ্চিত্র সিরিজের জন ম্যাকক্লেনের বুদ্ধিমত্তাপূর্ণ মনোভাবকে বলিউড অভিনেতা হৃতিক রোশনের চেহারার সাথে একত্রিত করুক। তিনি এরোল ফ্লিন চলচ্চিত্র এবং মূল জোরো চলচ্চিত্র নিয়ে পড়াশোনা করেন এই চলচ্চিত্রের চরিত্রের জন্য প্রস্তুতি নিতে। নানজিয়ানি কোনো নৃত্যশিল্পী নন এবং বলিউড নাচ শিখার ব্যাপারটিকে চ্যালেঞ্জিং হিসেবে উল্লেখ করেন।  আজাকের চরিত্রে সালমা হায়েক: ইটার্নালসের জ্ঞানী ও আধ্যাত্মিক নেতা, যিনি সুস্থ করার ক্ষমতা রাখেন এবং ইটার্নালস ও সেলিস্টিয়ালদের মধ্যে "সেতু" হিসেবে কাজ করেন। কমিকসের একজন পুরুষের থেকে চরিত্রটি পরিবর্তন করে হায়েককে আজকের নারীত্ববিশিষ্ট চরিত্র তৈরি করা হয়েছে। এই চরিত্র তাকে ইটার্নালসের "মাতৃমূর্তি" হিসেবে চিত্রিত করার অনুমতি দেয়। হায়েক প্রথমে মার্ভেলের সাথে কাজ করতে দ্বিধাবোধ করেন, কারণ তিনি ভেবেছিলেন যে তার এটি সহায়ক বা "ঠাকুমা" চরিত্র হবে।]  থেনা চরিত্রে অ্যাঞ্জেলিনা জোলি: একজন অভিজাত যোদ্ধা এটার্নাল যিনি মহাজাগতিক শক্তি থেকে যে কোনও অস্ত্র গঠন করতে পারেন, এবং শত শত বছর ধরে গিলগামেশের সাথে ঘনিষ্ঠ বন্ধন গড়ে তুলেছেন। এই চরিত্রের জন্য জোলি বিভিন্ন তলোয়ার, বর্শা এবং কর্মীদের সাথে প্রশিক্ষণ নেন এবং ব্যালে শিক্ষা গ্রহণ করেন।   আরও দেখুন   মার্ভেল সিনেম্যাটিক ইউনিভার্স  মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা   তথ্যসূত্র   বিষয়শ্রেণী:মার্ভেল স্টুডিওজ বিষয়শ্রেণী:মার্ভেল সিনেম্যাটিক ইউনিভার্স বিষয়শ্রেণী:২০২০-এর দশকের সুপারহিরো চলচ্চিত্র বিষয়শ্রেণী:ক্লো ঝাও পরিচালিত চলচ্চিত্র বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র বিষয়শ্রেণী:২০২৪-এর পটভূমিতে চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:ক্যানারি দ্বীপপুঞ্জে ধারণকৃত চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:অমরত্ব-সম্পর্কিত চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:১৯৪৫-এর পটভূমিতে চলচ্চিত্র বিষয়শ্রেণী:মন নিয়ন্ত্রণ সম্পর্কে চলচ্চিত্র বিষয়শ্রেণী:অক্সফোর্ডশায়ারে ধারণকৃত চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২১-এর বিতর্ক বিষয়শ্রেণী:২০২১-এর কাল্পনিক চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:বিবাচনকৃত চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র বিষয়শ্রেণী:কোভিড-১৯ মহামারির কারণে স্থগিত চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:ইরাকের পটভূমিতে চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:২০২১-এর ত্রিমাত্রিক চলচ্চিত্র